Къэбэрдей-Балъкъэр Республикэм и Iэтащхьэ КIуэкIуэ К. В. Мэзым и лэжьакIуэм и махуэм теухуа и хъуэхъу
Къэбэрдей-Балъкъэрым и мэз IуэхущIапIэхэм я лэжьакIуэхэу пщIэ зыхуэсщIхэ!
Фи IэщIагъэм епха махуэшхуэмкIэ – Мэзым и лэжьакIуэм и махуэмкIэ сынывохъуэхъу.
Мэзыр Къэбэрдей-Балъкъэрым и къулеигъэ нэхъыщхьэхэм ящыщщ, абы и экономикэ, экологие гъэтIылъыгъэ мыхьэнэшхуэ зиIэщ. Республикэм и щIыналъэм хеубыдэ зихуэдэ щымыIэ мэзкъуэдыхэмрэ паркхэмрэ. Дэращ дзыхь зыхуащIар пщIэ зиIэ а къалэныр — щIыуэпс хъугъуэфIыгъуэхэр тхъумэнымрэ ахэр гъэбэгъуэнымрэ. Республикэм и мэз хозяйствэм IэнатIэ щыпэрытщ IэщIагъэлI лъэрызехьэхэр, зи лэжьыгъэм гурэ псэкIэ бгъэдэтхэр, абы фIыуэ хэзыщIыкIхэр, я пщэ къыдэхуэ къалэн гугъур хьэлэлу, жэуаплыныгъэ яхэлъу зыгъэзащIэхэр. IэнатIэм и лэжьакIуэхэмрэ абы и ветеранхэмрэ фIыщIэ фхузощI фи къару фызэремыблэжым, къыхэфха IэщIагъэм фызэрыхуэпэжым папщIэ.
Нобэ фэ къалэнышхуэхэр къыфпэщытщ мэзыр зэфIэгъэувэжынымкIэ, къабзагъэм, узыншагъэр егъэфIэкIуэным я лъэныкъуэкIэ абы иIэ мыхьэнэм хэвгъэхъуэнымкIэ, мэзкъуэдыхэм зегъэужьынымкIэ, пхъэм елэжьынымкIэ. Адрейхэм япеуэфын иджырей мэз комплексыр къызэгъэпэщыныр къохъулIэныр куэдкIэ елъытащ пхъэм елэжьыным теухуауэ щыIэ технологиещIэхэр хэпщэным, IуэхущIапIэхэм зи чэзу зэхъуэкIыныгъэхэр щегъэкIуэкIыным, инвестицэхэр IэнатIэм къешэлIэным. Лэжьыгъэм и пIалъэ зэрыфщIэр, нэхъыжьхэм зрагъэгъуэта ехъулIэныгъэхэр фи тегъэщIапIэу фи пащхьэ къит къалэнхэм фазэрыпэлъэщынум шэч къытесхьэркъым.
Узыншагъэ быдэ, зэIузэпэщыгъэ фиIэну, ди Къэбэрдей-Балъкъэрым ифI зыхэлъ IуэхуфIхэр къывэхъулIэу фылэжьэну си гуапэщ.
